РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от заседание на Комисия ”Професионална квалификация и 
информационни технологии”,
проведено на 21.07.2021 г.

Днес, 21.07.2021 г. /сряда/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

ГЕРГАНА МУТАФОВА
ДАНИЕЛА МАРЧЕВА - отсъства
СВЕТЛАНА БОШНАКОВА
СЕВДАЛИН МАВРОВ - отсъства	
            
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.ОТНОСНО: Писмо от Стела Тошкова – съдебен помощник при АдмС – Велико Търново относно образувано дело в съда на ЕС.

Комисия “Професионална квалификация и
информационни технологии”
Р Е Ш И :

1.1.	 Приема за сведение писмото на Стела Тошкова – съдебен помощник при АдмС – Велико Търново.

2.ОТНОСНО: Отговор от главния прокурор на Р. България във връзка с решение по протокол № 9/14.05.2021 г на КПКИТ.

Комисия “Професионална квалификация и
информационни технологии”
Р Е Ш И :
           2.1. Изпраща отговора на главния прокурор на Р. България на г-н Тодор Събчев – директор на дирекция „ИТСС“, определен с решения по протокол № 23/15.06.2021 г., т. 5 на СК на ВСС и протокол № 22/16.06.2021 г., т. 6 на ПК на ВСС за представител в среща за неформален обмен на мнения относно предстояща инициатива на Европейската комисия за цифровизация на трансграничното съдебно сътрудничество, както и в бъдещата работа по темата за дигитализация на трансграничното съдебно сътрудничество представител, за сведение.

3.ОТНОСНО: 	Писмо от г-жа Теодора Точкова – главен инспектор на ИВСС относно предоставяне на достъп до ЕПЕП във връзка с решение по протокол № 9/14.05.20201 г., т. 19 на КПКИТ.
	Към момента няма техническа възможност за осигуряване на достъп до електронните съдебни дела в ЕПЕП съгласно изразеното становище на КДДВИВСС към СК на ВСС по протокол № 10/12.04.2021 г., т. 1.
	Наличните роли за вътрешни потребители на ЕПЕП са „администратор“ и „администратор на съд“. „Администраторът“ може да създава/променя „администраторите на съд“, а ролята „администратор на съд“ дава достъп до всички дела на конкретния съд. 

Комисия “Професионална квалификация и
информационни технологии”
Р Е Ш И :

3.1. Изпраща писмото на г-жа Теодора Точкова – главен инспектор на ИВСС на КДДВИВСС към СК на ВСС, за становище.

4.ОТНОСНО: Извлечение от протокол № 15/23.06.2021 г., т. 13 на КСА на СК относно трансформиране на 1 щ.бр. „съдебен секретар“ в длъжност „системен администратор и съдебен статистик, и съдебен секретар“.
С решение по протокол № 13/17.06.2021 г., т.5 на Комисия “Професионална квалификация и информационни технологии” към Пленума на ВСС искането от административния ръководител на Районен съд - Добрич за съгласие за извършване на трансформация на длъжността „съдебен секретар“ е изпратено на Комисия „Съдебна администрация" към Съдийската колегия на ВСС, по компетентност, тъй като искането не се отнася за откриване на втора щатна бройка за длъжност „системен администратор“, а за трансформация в длъжност „системен администратор и съдебен статистик, и съдебен секретар“.
 
Комисия “Професионална квалификация и
информационни технологии”
Р Е Ш И :

4.1. Приема за сведение извлечение от протокол № 15/23.06.2021 г., т. 13 на КСА на СК, като изразява становище, че с взетото решение от Комисия „Съдебна администрация" към Съдийската колегия на ВСС за трансформацията на 1 щ. бр. „съдебен секретар“ в длъжност „системен администратор“ не са спазени Процедурните правила относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт /приети с протокол №23/05.06.2014г. на Висшия съдебен съвет/, като не е взето становище от Комисия “Професионална квалификация и информационни технологии” към Пленума на ВСС. 
4.2. Съгласно горецитираните правила Районен съд - Добрич не отговаря на критериите за 2 /две/ щатни бройки за системни администратори.
4.3. Изпраща решението по т. 4 на Комисия „Съдебна администрация“ към СК на ВСС.

5.ОТНОСНО: 	Извлечение от протокол № 16/30.06.2021 г., т. 3 на КСА на СК относно провеждане на съвместно заседание на КПКИТ и КСА.

Комисия “Професионална квалификация и
информационни технологии”
Р Е Ш И :

5.1. Приема поканата за провеждане на съвместно заседание между Комисия “Професионална квалификация и информационни технологии” към Пленума на ВСС и  Комисия „Съдебна администрация“ към СК на ВСС, което да се състои през месец септември, като датата ще бъде уточнена допълнително предвид служебните ангажименти на членовете на двете комисии.
5.2. Изпраща решението по т. 5.1. на Комисия „Съдебна администрация“ към СК на ВСС, за сведение.

6.ОТНОСНО: Писмо от и.ф. административен ръководител на РС – Павликени за закупуване на модул RegIX към JES.

Комисия “Професионална квалификация и
информационни технологии”
Р Е Ш И :

6.1. Връща искането от и.ф. административен ръководител на РС – Павликени за закупуване на модул RegIX към JES за окомплектоването му с оферти.
6.2. Изпраща решението по т.6.1 на и.ф. административен ръководител на РС – Павликени.

7.ОТНОСНО: Писмо от административния ръководител на АдмС – Бургас относно искане за осигуряване на средства за изграждане на система за видеоконферентна връзка.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на АдмС – Бургас относно отпускане на средства за изграждане на система за видеоконферентна връзка на стойност 23 316,00 лв. с ДДС e целесъобразно, но не е неотложно.
7.2 Изпраща искането от административния ръководител на АдмС – Бургас на Комисия „Бюджет и финанси“ към Пленума на ВСС за становище относно бюджетната обезпеченост на разхода за 2021 г. предвид високата му стойност.

	       8.ОТНОСНО: 	Искане от и.ф. административен ръководител на РС – Поморие относно отпускане на средства за закупуване на 1 бр. сървър, 1 бр. високоскоростен скенер, 1 бр. МФУ, 4 бр. монитора.

Комисия “Професионална квалификация и
информационни технологии”
Р Е Ш И :

         8.1. Връща искането от и.ф. административен ръководител на Районен съд – Поморие за осигуряване на средства за закупуване на 1 брой за сървър от среден клас заедно с Windows Server 2019, за оптимизиране на параметрите и избор на сървър от нисък клас, съобразен с определените лимити на ВСС за този вид техника. 
8.2. Изпраща решението по т. 8.1. на и.ф. административен ръководител на Районен съд – Поморие, за сведение.
          8.3. Искането за осигуряване на средства за закупуване на 1 бр. документен скенер на стойност 1590,00 лв. с ДДС, 1 бр. МФУ среден клас на стойност 670,00 лв. с ДДС и 4 бр. монитори на обща стойност 1196,00 лв. с ДДС е неотложно и целесъобразно.
8.4. Изпраща решението по т. 8.3. ведно с доклад на Комисия „Бюджет и финанси" към Пленума на ВСС, по компетентност.

 9.ОТНОСНО: Искане от административен ръководител на ОС – Разград относно отпускане на средства за закупуване на 1 бр. компютър и лиценз за операционна система.

Комисия “Професионална квалификация и
информационни технологии”
Р Е Ш И :

          9.1. Искането от административния ръководител на ОС – Разград относно отпускане на средства за закупуване на 1 бр. компютър на стойност 1377,00 лв. с ДДС и лиценз за операционна система на стойност 300,00 лв. с ДДС е неотложно и целесъобразно.
          9.2. Изпраща решението по т.9.1 ведно с доклад на Комисия „Бюджет и финанси" към Пленума на ВСС, по компетентност.

         10.ОТНОСНО: Искане от и.ф. административен ръководител на РС – Нови Пазар относно отпускане на средства за закупуване на 2 бр. скенери и 1 бр. МФУ.

Комисия “Професионална квалификация и
информационни технологии”
Р Е Ш И :

          10.1. Искането от и.ф. административен ръководител на РС – Нови Пазар относно отпускане на средства за закупуване на 2 бр. скенери на обща стойност 2700,00 лв. с ДДС и 1 бр. МФУ на стойност 260,00 лв. с ДДС е неотложно и целесъобразно.
          10.2. Изпраща решението по т.10.1 ведно с доклад на Комисия „Бюджет и финанси" към Пленума на ВСС, по компетентност.

          11.ОТНОСНО: Искане от и.ф. административен ръководител на РС – Павликени относно отпускане на средства за закупуване на 3 бр. цветни скенери.

Комисия “Професионална квалификация и
информационни технологии”
Р Е Ш И :

          11.1. Искането от и.ф. административен ръководител на РС – Павликени относно отпускане на средства за закупуване на 2 бр. скенери на обща стойност 3180,00 лв. с ДДС е неотложно и целесъобразно.
           11.2. Изпраща решението по т.11.1 ведно с доклад на Комисия „Бюджет и финанси" към Пленума на ВСС, по компетентност.
11.3. Искането от и.ф. административен ръководител на РС – Павликени относно отпускане на средства за закупуване на 1 бр. скенер на стойност 1470,00 лв. с ДДС към настоящия момент е нецелесъобразно.
11.4. Изпраща решението по т.11.3 на и.ф. административен ръководител на РС – Павликени, за сведение.

	        12.ОТНОСНО: Искане от  административния ръководител на АдмС – Перник относно отпускане на средства за закупуване на 2 бр. скенери.

Комисия “Професионална квалификация и
информационни технологии”
Р Е Ш И :

           12.1. Искането от  административния ръководител на АдмС – Перник относно отпускане на средства за закупуване на 2 бр. скенери на обща стойност 3102,00 лв. с ДДС е неотложно и целесъобразно.
          12.2. Изпраща решението по т.12.1 ведно с доклад на Комисия „Бюджет и финанси" към Пленума на ВСС, по компетентност.

          13.ОТНОСНО: Искане от  административния ръководител на ОС – Перник относно отпускане на средства за закупуване на 2 бр. компютърни конфигурации с включени ОЕМ лицензи за Windows 10 Pro.

Комисия “Професионална квалификация и
информационни технологии”
Р Е Ш И :

	       13.1. Искането от  административния ръководител на ОС – Перник относно отпускане на средства за закупуване на 2 бр. компютърни конфигурации с включени ОЕМ лицензи за Windows 10 Pro на обща стойност 3330,00 с ДДС е неотложно и целесъобразно.
        13.2. Изпраща решението по т.13.1 ведно с доклад на Комисия „Бюджет и финанси" към Пленума на ВСС, по компетентност.

          14.ОТНОСНО: Искане от и.ф. административен ръководител на РС – Карнобат относно подмяна на сървър и закупуване на 3 бр. скенери.

Комисия “Професионална квалификация и
информационни технологии”
Р Е Ш И :

         14.1.  Искането от и.ф. административен ръководител на РС – Карнобат за осигуряване на средства за закупуване на 1 бр. сървър на стойност 4 998,00 лв. с ДДС и 3 бр. високоскоростни скенери на обща стойност 3 266,40 с ДДС е неотложно и целесъобразно. 
         14.2.  Изпраща решението по т.14.1 ведно с доклад на Комисия „Бюджет и финанси" към Пленума на ВСС, по компетентност.
 
          15.ОТНОСНО: Искане от административния ръководител на РС – Плевен относно отпускане на средства за закупуване на 2 бр. скенери и 6 бр. лаптопи.

Комисия “Професионална квалификация и
информационни технологии”
Р Е Ш И :

15.1. Искането от административния ръководител на РС – Плевен относно отпускане на средства за закупуване на 2 бр. скенери на обща стойност 3372,00 лв. с ДДС е неотложно и целесъобразно.
15.2. Искането от административния ръководител на РС – Плевен относно отпускане на средства за закупуване на 6 бр. лаптопи на обща стойност 7192,80 лв. с ДДС към настоящия момент е нецелесъобразно.
15.3. Изпраща решението по т.15.2 на административния ръководител на РС – Плевен, за сведение.
         15.4. Изпраща решението по т.15.1 на Комисия „Бюджет и финанси" към Пленума на ВСС, по компетентност.

Допълнителни точки:

         16.ОТНОСНО: Извлечение по протокол № 13/17.06.2021 г., т. 1 на КПКИТ.

Комисия “Професионална квалификация и
информационни технологии”
Р Е Ш И :

16.1. Решението на Комисия „Професионална квалификация и информационни технологии“ по протокол № 13/17.06.2021 г., т. 1.5 да бъде изпълнено в срок до 30 юли 2021 г.
16.2. Всички материали и предложения от работата на работната група, сформирана с Решение по протокол № 29/13.10.2020 г., т.1 на Комисия „Професионална квалификация и информационни технологии“ ведно с изготвените по т.16.1 да бъдат изпратени на Комисия по правни въпроси към пленума на Висшия съдебен съвет, по компетентност.

        17.ОТНОСНО: Искане от административния ръководител на АдмС – Плевен относно отпускане на средства за закупуване на 2 бр. високопроизводителни скенери и 2 бр. лаптопи.

Комисия “Професионална квалификация и
информационни технологии”
Р Е Ш И :

17.1. Искането от административния ръководител на АдмС – Плевен относно отпускане на средства за закупуване на 1 бр. скенер на стойност 1644,00 лв. с ДДС е неотложно и целесъобразно.
          17.2. Изпраща решението по т.17.1 ведно с доклад на Комисия „Бюджет и финанси" към Пленума на ВСС, по компетентност.
17.3. Искането от административния ръководител на АдмС – Плевен относно отпускане на средства за закупуване на 1 бр. скенер и 2 бр. лаптопи към настоящия момент е нецелесъобразно.
17.4. Изпраща решението по т. 17.3. на административния ръководител на АдмС – Плевен, за сведение.

        18.ОТНОСНО: Искане от административния ръководител на АдмС – Плевен относно отпускане на средства за закупуване на 1 бр. копирна машина.

Комисия “Професионална квалификация и
информационни технологии”
Р Е Ш И :

18.1. Искането от административния ръководител на АдмС – Плевен относно отпускане на средства за закупуване на 1 бр. копирна машина към настоящия момент е нецелесъобразно.
18.2. Изпраща решението по т. 18.1. на административния ръководител на АдмС – Плевен, за сведение.

19.ОТНОСНО: Предложение от Комисия “Професионална квалификация и информационни технологии” към Пленума на ВСС до Съдийската колегия на Висшия съдебен съвет.

Комисия “Професионална квалификация и
информационни технологии”
Р Е Ш И :

19.1. Предвид обема и естеството на работа в Комисия “Професионална квалификация и информационни технологии” предлага на СК на ВСС да предприеме незабавни действия за попълване състава на комисията от представители на Съдийската колегия на ВСС.
19.2. Изпраща решението по т. 19.1. на СК на ВСС, по компетентност.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /П/

КАЛИНА ЧАПКЪНОВА